ປະທານາທິບໍດີ ໂອບາມາ ຕຽມສົ່ງ ຮ່າງງົບປະມານ ປະຈໍາປີ 2013 ຕໍ່ລັດຖະສະພາ
ທ່ານ Jacob Lew ຫົວໜ້າ​ກອງ​ເລຂາ ​ປະຈໍາປະທານາທິບໍດີ ກ່າວໃນ​ວັນ​ອາທິດ​ວານ​ນີ້​ວ່າ ຮ່າງ​ງົບປະມານ​ນີ້ ​ມີ​ວັດຖຸ​ປະສົງ ​ເພື່ອ​ກະ​ຕຸ້ນເສດຖະກິດ.
ປະທານາທິບໍດີ ບາຣັກ ໂອບາມາ ແຫ່ງສະຫະລັດ ກໍາລັງຈະສະເໜີອັນທີ່ທໍານຽບຂາວ ເອີ້ນວ່າ ວິທີການທີ່ສົມດູນ ສໍາລັບການຂຶ້ນພາສີແລະ ຫລຸດຄ່າໃຊ້ຈ່າຍລົງ ຂະນະທີ່ທ່ານ ສົ່ງຮ່າງງົບປະມານຂອງລັດຖະບານກາງ ປະຈໍາປີ 2013 ໄປຍັງລັດຖະສະພານັ້ນ ທ່ານໂອບາມາ ກໍານົດຈະເປີດເຜີຍຮ່າງງົບປະມານປະຈໍາປີຂອງທ່ານໃຫ້ຊາບໃນວັນຈັນມື້ນີ້ ທີ່ມະຫາວິທະຍາໄລປະຊາຄົມແຫ່ງນຶ່ງຢູ່ໃກ້ໆກັບນະຄອນຫລວງວໍຊິງຕັນ ໂດຍຈະເນ້ນເຖິງ ການຊຸກຍູ້ຂອງທ່ານເພື່ອໃຫ້ເພີ່ມງົບປະມານດ້ານການສຶກສາ ໂຄງລ່າງພື້ນຖານ ແລະໂຄງ ການສ້າງໜ້າວຽກຂຶ້ນນັ້ນ ທ່ານ Jacob Lew ຫົວໜ້າກອງເລຂາປະຈໍາປະທານາທິບໍດີ ກ່າວໃນວັນອາທິດວານນີ້ ວ່າ ຮ່າງງົບປະມານນີ້ມີວັດຖຸປະສົງເພື່ອກະຕຸ້ນເສດຖະກິດ ໃນຂະນະດຽວກັນ ກໍພະຍາ ຍາມຫາທາງແກ້ໄຂໃນໄລຍະຍາວ ເພື່ອຜ່ອນຄາຍການຂາດດູນງົບປະມານຂອງລັດຖະ ບານກາງລົງ ທ່ານ Lew ກ່າວຕໍ່ພວກສໍາພາດທາງໂທລະພາບວ່າ ຮ່າງງົບປະມານນີ້ຈະລົດການຂາດ ດູນງົບປະມານລົງ 4 ພັນຕື້ໂດລາໃນຊ່ວງນຶ່ງທົດສະວັດຕໍ່ໜ້າ ໂດຍສະເໜີຂຶ້ນພາສີແກ່ ພວກບໍລິສັດແລະພວກຄົນອາເມຣິກັນທີ່ຮັ່ງມີຕ່າງໆໃນຂະນະດຽວກັນຕັດຄ່າໃຊ້ຈ່າຍຂອງ ລັດຖະບານລົງ ພວກສະມາຊິກຝ່າຍຄ້ານ ພັກ Republican ໄດ້ໂຈມຕີຮ່າງງົບປະມານຂອງທ່ານໂອບາ ມາ ໂດຍກ່າວວ່າ ມັນເປັນພຽງຊ່ອງທາງເພື່ອສົ່ງເສີມການໂຄສະນາຫາສຽງເລື້ອງຕັ້ງ ໃຫ້ ທ່ານໂອບາມາໄດ້ຮັບເລືອກຕັ້ງຕື່ມອີກເທົ່ານັ້ນ ທ່ານ Paul Ryan ສະມາຊິກສະພາຕໍ່າສະຫະລັດ ທີ່ເປັນປະທານຂອງຄະນະກໍາມາທິ ການງົບປະມານປະຈໍາສະພາຕໍ່າສະຫະລັດ ເອີ້ນຮ່າງງົບປະມານດັ່ງກ່າວວ່າ ເປັນແຜນຜັງ ແຫ່ງການສືບຕໍ່ນະໂຍບາຍທີ່ລົ້ມແຫລວແລະເສຍຫາຍຂອງພັກເດໂມກຣັດ